  Туспуктэм: Руслан Нуриахметов Наталия Сильвестрова Удмуртиысь дышетскисьёслы пинал лыдӟисьёслэн «Живая классика» вожвылъяськонзы улсын кылбур лыдӟонъя калыккуспо вожвылъяськонэ пыриськыны ӵекто. Со сярысь элькунысь лулчеберетъя министерстволэн пресс-службазы ивортӥз. Вожвылъяськонэ 10-17 аресъем нылпиос пыриськыны быгато. Со понна ӟуч литературалэн зарни яке азвесь вакытысьтыз кылбурчиослэсь ужзэс лыдӟемез видеое гожтоно, кузьдалаез одно ик 2-5 минут луыны кулэ. Куриськонъёсты 31-тӥ коньывуонозь келяно. Вожвылъяськон онлайн но оффлайн амалэн ньыль люкетэн радъяськоз: 1-тӥ люкет – пыриськисьёс регистраци пыр ортчо. 2-ти люкет – быръён люкет (13-19 шуркынмон). 3-тӥ люкет – полуфинал (20-24 шуркынмон). 4-тӥ люкет – финал, Санкт-Петербургын 6-7 толсуре ортчоз. Вожвылъяськонлэн куронъёсыз сярысь пыр-почгес валатэтысь лыдӟыны луоз. Тодэ вайытом, 2023-тӥ арын Ижкарын нырысьсэ «Удмуртилэн улэп классикаез» элькун вожвылъяськон ортчиз. Тегъёс: Литература кылбурет Лулчеберет пиналъёс вожвылъяськон Удмуртия  